Predkladacia správa

V dňoch 14.-15. decembra 2001 sa v Laeken (Belgické kráľovstvo) uskutoční pravidelné zasadnutie Európskej rady. Zasadnutie Európskej rady v Laeken bude venované rozširovaniu EÚ, zavedeniu spoločnej meny Euro, budúcnosti Európy a otázkam spravodlivosti a vnútorných záležitostí v kontexte septembrových teroristických útokov v USA. 

Predsedovia vlád a ministri zahraničných vecí kandidátskych krajín sú dňa 15. decembra 2001 pozvaní na pracovný obed, počas ktorého budú s členmi Európskej rady diskutovať otázky záverečnej fázy prístupových rokovaní do Európskej únie. 

Predkladaný materiál obsahuje návrh účasti oficiálnej slovenskej delegácie vedenej predsedom vlády Slovenskej republiky Mikulášom Dzurindom na Európskej rade v Laeken dňa 15. decembra 2001.